اوپتیکا

اوپتیکا (یونانجا :اوپتیک "گؤرو انلر حاقیندا علم"، اوپتیکو "گؤرمه یه عاید"، اوپسیس "گؤرمک") فیزیکانین بیر ساحه سی اولوب، ایشیغن یارانماسی، خاصه لری، طبیعتی و همچینین اطراف موحیطده باش وئرن اوپتیک فئنومن لری (fenomenləri) اؤیره نیر. اوپتیکایا هم ده ایشیق حاقّیندا علم دئییلیر.
ایشیق دئدیکده تکجه گؤزله گؤرونن ایشیق یوخ، هم ده اونا یاخین اولان بؤیوک اسپئکت (spekt) نظرده توتولور.

الکتروماقنیت اسپئکت رادیو دالغالارا، اینفراقیرمیزی، گؤرونن، اولترافیولئت (فارسجا: ماوراء بنفش)، رئنتگئن (تشعشع - اشعه) و گاما شعاع لارینا بؤلورلر. بۇ اسپئکتر ساحه لری تکجه طبیعت لری ایله دئییل، هم ده شعاعالانمانین یارانماسی و قبول ائتمک قابیلیتینه گؤره فرقله نیرلر. بونا گؤره ده ف ایشیق اسپئکترلری آراسیندا دقیق کئچید یوخدور، سرحدلر ایسه شرطی دیر.

دالغا و کوانت (kvant) قانوناً اویغونلوق لاری (qanunauyğunluqları) الکتروماقنیت شعاعلانمالارینین اسپئکترلری اۆچون عمومی ساییلیرلار. یالنیز دالغا اوزونلوغوندان آصیلی اولاراق موختلیف حادیثه لر، اصول لار و پراکتیکی (praktiki) تطبیق ساحه لری اؤن پلانا چیخیر. اونا گؤره ده، اوپتیکایا یالنیز آیریلیقدا گؤتورولموش بیر اسپئکتریک اؤیوره نیلمه سینی حیاتا کئچیرن قاپالی ساحه کیمی باخماق اولماز. بۇ و یا دیگر اسپئکتر ساحه سی اۆچون الده ائدیلمیش قانون اویغونلوق(qanunuyğunluq) باشقا اسپئکترلر اۆچون ده تطبیق اولونا بیلر.

اوپتیکانین مشغول اولدوغو ساحه لره آشاغیداکی لار عاید دیرلر.
 هندسی اوپتیکا
 دالغا اوپتیکاسی
 طبیعت ده دالغا اوپتیکاسی
 لازئر فیزیکاسی (لیزر فیزیکاسی)
 غیری-خطی اوپتیکا
 کوانت اوپتیکاسی
 گرادییئنت اوپتیکاسی

 قایناق‌لار 


بؤلمه:فیزیک